b'\n_START_ARTICLE_\nKhibiny\n_START_PARAGRAPH_\nKhibiny (russisk: \xd0\xa5\xd0\xb8\xd0\xb1\xd0\xb8\xcc\x81\xd0\xbd\xd1\x8b), ogs\xc3\xa5 kalt Khibinymassivet eller Khibinyfjellene er den ene av de to store fjellomr\xc3\xa5dene p\xc3\xa5 Kolahalv\xc3\xb8ya i Murmansk oblast i Russland._NEWLINE_Massivet er formet som en oval p\xc3\xa5 1\xc2\xa0300 km\xc2\xb2, og ligger sentralt p\xc3\xa5 Kolahalv\xc3\xb8ya, mellom innsj\xc3\xb8ene Imandra og Umbozero. Fjellene strekker seg rundt 900-1000 m over den omkringliggende sletta. Det h\xc3\xb8yeste punktet er fjellet Judytsjvumtsjorr p\xc3\xa5 1\xc2\xa0200 moh. Toppene er av plat\xc3\xa5typen, med bratte sider, med isbreer, og sn\xc3\xb8felter p\xc3\xa5 enkelte steder. Terrenget er hovedsakelig alpin tundra._NEWLINE_Fjellmassivet er seismisk aktivt. Det er ogs\xc3\xa5 sv\xc3\xa6rt rikt p\xc3\xa5 forskjellige mineraler, hovedsakelig apatitt- og nefelinmalm. Ved foten av massivet ligger byene Apatity og Kirovsk.'